Los Serrano

***Seranovi*** (*Los Serrano*) je španska televizijska serija, koja prati događaje porodice Serano i njihovih prijatelja. Snimala se od 2003. godine do 2008. godine. Serija je postigla veliki uspeh u svakoj zemlji u kojoj se prikazivala, a u Španiji je proglašena za jednu od najgledanijih serija u istoriji. Naslovnu numeru "1 i 1 su 7" (španski: "1 más 1 son 7") otpevao je Fran Perea, koji u seriji glumi Markosa. Zahvaljujući uspehu serije, Fran je postao muzička zvezda u Španiji. 2005. godine nastala je grupa Santa Husta Klan (španski: Santa Justa Klan ili SJK), koju su činili mlađi glumci ove serije. Grupa SJK je postigla veliki uspeh među mladima. Glavne uloge u ovoj seriji tumače Antonio Resines, Hesus Bonilja i Antonio Molero, a donedavna glavna glumica, Belen Rueda, napustila je seriju 2007. Telesinko je 22.5. 2008. objavio otkazivanje serije usled značajnog pada gledanosti u Španiji. Preostalih sedam epizoda poslednje, osme sezone, u Španiji su emitovane od 05. juna do 17. jula, svake sedmice po jedna epizoda. Kako su producenti unapred najavili poslednjih sedam epizoda su bile pune emocija, kako i dolikuje završetku. Poslednja epizoda Seranovih je bila prepuna iznenađenja i emocija i izazvala je razne komentare gledalaca povodom potpuno neočekivanog kraja. Kao gosti u poslednjoj epizodi pojavili su se Lusija (Belen Rueda), Markos (Fran Perea) i Ana (Natalija Verbake).
## Priča
Seranovi su velika urbana porodica. Dijego ima 41 godinu, udovac je, a Lusija ima 38 godina i razvedena je. Nekada, kao vrlo mladi su se voleli, a sada posle dosta godina slučajni susret i stara ljubav je oživela. Rešili su da se venčaju. Dijego dovodi u brak tri sina, a Lusija dve kćeri. Svi se useljavaju u novu kuću i Seranovi započinju novi život. Ali, period prilagođavanja nije posut ružama. Njihova deca su rasla u različitim društvenim i ekonomskim uslovima. Sada njihov zajednički život dovodi često do komičnih situacija koje ovu porodičnu seriju čine tako dinamičnom. Dijego ima brata Santjaga sa kojim zajednički drži mali bar gde se komšiluk skuplja na piće, meze i razgovore. Lusija je nastavnica u gimnaziji koju pohađaju Dijegovi sinovi i njene kćeri. Bar, kuća i škola su glavna mesta akcije. Teme su razlike u odgoju dece i različiti pristup svakodnevnim problemima, ali moraju da se naviknu na zajednički život. Za Dijegove sinove žene su nepoznati svet koji tek treba otkriti, a otkrića nisu uvek prijatna. Lusijine kćerke sa nevericom posmatraju kako se ponašaju muškarci i nadaju se da nisu svi muškarci isti. Muškarci i žene govore različitim jezikom i to se oslikava u seriji: oni vole bučne večere pored televizora, a one tihe porodične ručkove, oni vole druženje s prijateljima, a one putovanja i muziku, oni su duboko ukorenjeni u svoj komšiluk, a one imaju kosmopolitske ideje. Lusija odgaja kćeri uz razgovor i poverenje, a Dijego silom nameće svoju volju sinovima. Svako će morati da prihvati nešto od druge strane da bi porodica funkcionisala. Zbog životnih tema koje obrađuje serija je postala najgledanija u Španiji.

## Likovi i uloge
#### Porodica Serano-Kapdevila
* Dijego Serano Moreno (Antonio Resines)
* Giljermo *"Gilje"* Serano (Víctor Elías)
* Lusija Gomes Kasado (Belén Rueda)
* Markos Serano (Fran Perea)
* Eva Kapdevila Gomes (Verónica Sánchez)
* Francisko *"Kuro"* Serano (Jorge Jurado)
* Marija Teresa *"Tete"* Kapdevila Gomes (Natalia Sánchez)
* Donja Karmen Kasado(Julia Gutiérrez Caba)
* Francisko Serano Moreno (Alfredo Landa)
* Elena Gomes (Lydia Bosh)
* Pepe (Pas)

#### Porodica Serano-Salgado
* Santjago *"Santi"* Serano Moreno (Jesús Bonilla)
* Marija Lurdes *"Lurditas"* Salgado Fernandez (Goizalde Núñez)
* Donja Adela Fernandez (María Alfonsa Rosso)
* Santjago *"Santjagin"* Serano Salgado

#### Porodica Martines
* Fruktuoso Giljermo *"Fiti"* Martines Karasko-Lavin (Antonio Molero)
* Raul Martines Blanko (Alejo Sauras)
* Kandela *"Svraka"* Blanko Fernandez (Nuria González)
* Marija Asunsion *"Ćoni"* Martines Karasko (Pepa Aniorte)
* Hose Luis *"Hosiko"* Salgado Fernandez (Javier Gutiérrez)
* Fruktuoso Martines Lavin (José Luis López Vázquez)
* Andres Blanko Fernandez (Jorge Fernández)
* Adrijan Martines

#### Nastavnici Garsilasa
* Fernando *"Fermin"* Gonzales (Ales Furundarena)
* Selija Montenegro (Jaydy Mitchell)
* Afrika *"Afri"* Sans (Alexandra Jiménez)
* Rakel (Elsa Pataky)
* Ana Blanko Fernandez (Natalia Verbeke Leiva)
* Gael Montenegro (Michel Gurfi)

#### Učenici Garsilasa
* Hose Marija *"Boliće"* Beljido (Andrés de la Cruz)
* David *"DVD"* Borna (Adrián Rodríguez)
* Matijas *"Valdano"* Skobić (Juan Luppi)
* Jolanda *"Joli"* Beljido (Sara López)
* Elena (María Bonet)
* Aleks Ćakon (Alex Barahona)
* Oktavio *"Ćuki"* Salas (Jimmy Barnatán)
* Susana *"Su"* (María Hervás)
* Mustafa *"Musti"* Rasit (Daniel Esparza)
* Umberto (Christian Criado)
* Riči (Carlos Rodríguez)
* Dies
* Lorena (Anne Marie Favreu)
* Bruno
* Sara
* Rober Džunior
* Luna Gomes (Dafne Fernandez)
* Huan *"Sevilja"* Gomes

#### Likovi iz kafane Serano
* Pakiljo (Manolo Caro)
* Grogi (Pablo Jiménez)
* Rober (Mariano Peña)
* Emilia (Pilar Castro)
* Fritangas
DAnijela

#### Sporedni likovi
* Benito
* Sagrario
* Tetka Enriketa Moreno
* Dijego *"Dijegito"* Serano
* Serđi Kapdevila
* Rut Kastel Kapdevila (Leticia Dolera)
* Manuel "Manu" Kapdevila (Pablo Galán)
* Kloe Serano Kapdevila
* Tinin Martines
* Marivi Fernandez de la Era (María Luisa Merlo)
* Sandrin (Adelaida Hernandez)
* Virzinia

#### Likovi iz prošlosti
* Amanasio "Padre" Serrano (Jesús Bonilla)
* Fransiska "Madre" Moreno (Goizalde Núñez)
* Faust
* Maslinjavi (Antonio Resines)

## Spisak epizoda
### Prva sezona

### Druga sezona

### Treća sezona

### Četvrta sezona

### Peta sezona

### Šesta sezona

### Sedma sezona

### Osma sezona